На основу члана 44.Закона о култури („Службени гласник Републике Србије“, број 72/09,13/16 и 30/16), члана 37. Статута града Ниша ("Службени лист града Ниша", број 88/08, 143/16 и 18/2019) и члана 15. Одлуке о оснивању Народног музеја Ниш („Сл.лист Града Ниша“, бр.2/11 и 115/16

 Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

 I **ДАЈЕ СЕ** **САГЛАСНОСТ** на Програм рада Народног музеја за 2020.годину 02 бр. 1132/2-19 од 30.12.2019. године, који је донео Управни одбор ове установе на седници одржаој 30.12.2019.године.

 II Програм рада Народног музеја Ниш за 2020.годину биће реализован у складу са финансијским планом ове установе за 2020.годину.

 III Решење доставити Народном музеју Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

Управни одбор Народног музеја Ниш, на седници одржаној 30.12.2019. године, донео је Програм рада Народног музеја Ниш за 2020.годину, 02 број:1132/2-19 од 30.12.2019.године.

У 2020. години највећи број активности Народног музеја планиран је у оквиру пројекта „Градови у фокусу“ на археолошком налазишту Медијана, које би до лета требало да буде отворено за посетиоце, уколико музеј, Завод за заштиту споменика, Завод за урбанизам и Археолошки институт на време реализују своје програме. Посебна пажња планирана је организовању пригодних изложби и промоција у простору књижевно-меморијалне поставке Стеван Сремац-Бранко Миљковић, са циљем да овај простор постане место окупљања књижевне публике и да се промовише „заборављена“ књижевна и културна баштина југоисточне Србије. Од стратешких програмских пројеката у 2020.години планирана је: Реинвентаризација збирки историјског одељења, Реорганизација депоа и дигитализација збирки у програму ИМУС.

Од тематских изложби у овој години планирана је изложба: „Жена-мит, богиња, мајка“; „Новац Краљевине Југославије из збирке Народног музеја Ниш“; „Лик и дело Владана Ђорђевића“; „Стеван Сремац на позоришној сцени у Нишу“, „Преписка Бранка Миљовића“. Планирана су гостовања музејских поставки у музејима у Алексинцу, Прокупљу, Александровцу Зајечару, Неготину, Књажевцу, Пожаревцу, Бања Луци у Републици Српској, а по могућности и у Београду.

 Издавачка делатност прати музеолошко-изложбене активности Музеја, а посвећена је и штампању појединих дела значајних за сагледавање и валоризацију покретне и непокретне културне баштине Града Ниша ( „Зборник Музеја бр 27-28“; Зборник радова са научног скупа „Велики рат 1914-1918. у мемоарима и ратним дневницима“, Ћеле кула на француском, руском, немачком и другим језицима, Логор на Црвеном крсту на француском језику, те каталози за пратеће изложбе.

Чланом 33. Одлуке о буџету Града Ниша за 2020. годину („Службени лист Града Ниша“, број 106/2019) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава индиректним корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Народног музеја Ниш за 2020. годину.

 Овлашћено лице- по овлашћењу

 Начелника Градске управе града Нишa

 \_\_\_\_\_\_\_\_\_\_\_\_\_\_\_\_\_\_\_\_\_\_

 Зорица Вељковић